圓洲角公共圖書館

圓洲角公共圖書館（英文：Yuen Chau Kok Public Library）係香港一間公共圖書館，喺新界沙田區圓洲角銀城街35號圓洲角綜合大樓高座，面積2,900幾平方米，由康樂及文化事務署管理。2017年3月30號開館。佢主要為圓洲角、廣源同沙田圍嘅居民服務，係沙田區繼馬鞍山公共圖書館之後第二間分區公共圖書館。 設計 圖書館風格以簡約設計為主，以白色同灰色做主調，用落地玻璃。兒童圖書館設計用大自然做主題，整咗座位同活動空間，中間有玻璃天幕。而書架嘅指示牌設計係動物圖案，幾得意。 設施 圖書館樓高四層，二樓係學生自修室（有二百個座位，喺2016年12月率先啟用），三樓係成人圖書館、多媒體圖書館、電腦資訊中心同參考圖書館，四樓係主入口，有報刊閱覽室同咖啡閣，有路通去圓洲角體育館。五樓係兒童圖書館同推廣活動室。 附近 圓洲角體育館 愉翠苑 聖羅撒書院 威爾斯親王醫院 攷 出面網頁 〈香港公共圖書館 - 圓洲角公共圖書館〉。